Spørgsmål om nedlæggelse af navneforbud efter dom for person, som kun er sigtet i sagen
Ret: Retten i Viborg (1. instans)
Faggruppe: Straffesag — Nævningesag
Sagsemner: Efterforskning og straffeproces;

/

RETTEN I VIBORG

Den 30. juni 2016 kl. 09.00 blev retten sat af Dommer 1 som retsformand,
Dommer 2 og Dommer 3 med nævninger.

Retsmødet var offentligt.

Rettens nr. 4385/2015
Politiets nr. 4100-76317-00011-15

Anklagemyndigheden
mod
Tiltalte 5
cpr-nummer Født 1994,
Tiltalte 1
cpr-nummer Født 1999,
Tiltalte 2
cpr-nummer Født 1995,
Tiltalte 3
cpr-nummer Født 1996 og
Tiltalte 4
cpr-nummer Født 1995.

- fortsat sag -

Sagens bilag var til stede.

De udtagne nævninger var mødt.

Votering fandt sted indtil kl. 14.00, hvor retten blev sat af
Dommer 1 som retsformand, Dommer 2 og
Dommer 3 med nævninger i retssal F.

Der blev fremlagt:
- salæranmodning af 17. maj 2016 fra advokat Karen Marie Jespersen
- salæranmodninger af 27. - 29. juni 2016 fra advokat Jan Schneider
- salæranmodning af 28. juni 2016 fra advokat Søren Salomonsen
- salæranmodning af 28. juni 2016 fra advokat Henrik Garlik
- salæranmodning af 29. juni 2016 fra advokat Henrik Wagner
- salæranmodning af 29. juni 2016 fra advokat Lars Thousig

Anklager 1 og Anklager 2 var mødt for ankla-gemyndigheden.

Advokat Jan Schneider var mødt som beskikket forsvarer for Tiltalte 5.

Std 75229



/

side 2

Advokat Lars Thousig var mødt som beskikket forsvarer for Tiltalte 1.

Advokat Morten Wagner var mødt som beskikket forsvarer for Tiltalte 2.

Advokat Henrik Garlik var mødt som beskikket forsvarer for Tiltalte 3.

Advokat Søren Salomonsen var mødt som beskikket forsvarer for Tiltalte
4.

Advokat Dorthe Horstmann ved Advokat var mødt som be-skikket for
Sigtede.

De tiltalte, Tiltalte 5, Tiltalte 1, Tiltalte 2, Tiltalte 3 og Tiltalte 4, var
fremstillet.

Sagens bilag var til stede.

De udtagne nævninger havde indtaget deres pladser.

Retten afsagde dom.

De tiltalte blev gjort bekendt med dommens konklusion og reglerne om
an-ke.

Tiltalte 5, udbad sig betænkningstid.

Tiltalte 2, ankede dommen. På retsformandens fore-spørgsel oplyste den
beskikkede forsvarer, advokat Morten Wagner, at det drejede sig om "en
fuldstændig anke" af dommen.

Tiltalte 3, modtog dommen.

Tiltalte 4, modtog dommen.

Retsformanden fritog nævningerne for deres hverv.

Anklageren påstod de tiltalte varetægtsfængslet under eventuel anke, eller
indtil fuldbyrdelse kan iværksættes, jf. retsplejelovens § 769, stk. 1, jf. §
762, stk. 2, nr. 1 og nr. 2.

De tiltalte og forsvarerne var indforståede med fortsat varetægtsfængsling.

Retten besluttede, at de tiltalte i medfør af de nævnte bestemmelser skal
væ-re varetægtsfængslet under eventuel anke eller indtil straffuldbyrdelse
kan



/

side 3

iværksættes.

Advokat Dorthe Horstmann ved Advokat anmodede om, at der i medfør af
retsplejelovens § 31, stk. 1, nr. 2 og stk. 4 blev nedlagt nav-neforbud
vedrørende Sigtede, der alene er sigtet i denne sag forhold 17, og det vil
være krænkende, hvis det offentliggøres, at Tiltalte 5 er dømt for forsøg på
røveri sammen med ham, inden der er rejst tiltale mod ham.

Anklagemyndigheden protesterede og henviste til, at der er offentlighed i
retsplejen, og at Sigtede er sigtet i sagen, samt at det forven-tes, at der
snarest vil blive rejst tiltale.

De øvrige forsvarere havde ingen bemærkninger.

Pressens repræsentanter havde ingen bemærkninger.

Efter votering blev der afsagt

Kendelse:

Efter sagens karakter, og da Sigtede alene er sigtet i sagen vil en offentlig
gengivelse af navn, stilling eller bopæl kunne indebære en unød-vendig
krænkelse, jf. retsplejelovens § 31, stk. 1, nr. 2 og stk. 4.

De hensyn, som er nævnt i retsplejelovens § 31, stk. 3, taler ikke mod at
nedlægge navneforbud, hvorfor

bestemmes:

Det forbydes offentligt at gengive navn, stilling og bopæl for Sigtede, eller
at hans identitet på anden måde bliver offentliggjort. For-buddet gælder
også under en eventuel anke.

Retten fastsatte salær på 195.000 kr. med tillæg af moms samt godtgørelse
for kørsel med 8.152,98 kr. med tillæg af moms til Tiltalte 5's be-skikkede
forsvarer, advokat Jan Schneider. Beløbene betales af domfældte.

Retten fastsatte salær på 223.000 kr. med tillæg af moms samt godtgørelse
for kørsel med 8.293,82 kr. med tillæg af moms til Tiltalte 1's be-skikkede
forsvarer, advokat Lars Thousig. Beløbene vedrører perioden frem til dato
og betales foreløbigt af statskassen.

Retten fastsatte salær på 165.000 kr. med tillæg af moms til Tiltalte 2's
beskikkede forsvarer, advokat Morten Wagner. Salæret betales af
domfældte.



/

side 4

Retten fastsatte salær på 206.000 kr. med tillæg af moms samt godtgørelse
for kørsel med 10.574,70 kr. med tillæg af moms til Tiltalte 3's beskik-
kede forsvarer, advokat Henrik Garlik. Beløbene betales af domfældte.

Retten fastsatte salær på 190.750 kr. med tillæg af moms samt godtgørelse
for kørsel med 9.346 kr. med tillæg af moms til Tiltalte 4's beskikkede
forsvarer, advokat Søren Salomonsen. Beløbene betales af domfældte.

Retten fastsatte salær på 17.000 kr. med tillæg af moms samt godtgørelse
for kørsel med 532,80 kr. med tillæg af moms til Forurettede 1's beskikke-
de bistandsadvokat, advokat Karen Marie Jespersen. Beløbene betales af
retshjælpsforsikring, subsidiært statskassen.

Retten fastsatte salær på 3.400 kr. med tillæg af moms til Forurettede 2's
be-skikkede bistandsadvokat, advokat Steen P. Husbjerg.  Salæret betales
af retshjælpsforsikring, subsidiært statskassen.

Der er ved fastsættelsen af salærerne lagt vægt på, at der i sagen har været
afholdt 13 retsmøder, der som udgangspunkt var berammet fra kl. 9-15.
Sa-læret for en hel retsdag er grundet sagens karakter forhøjet fra 12.500
kr. til 15.000 kr. med tillæg af moms. Der er endvidere ved
salærfastsættelsen ta-get udgangspunkt i den faktiske anvendte tid i retten.
Der er desuden taget hensyn til forsvarernes deltagelse i andre retsmøder
mv., herunder i forbin-delse med grundlovssagen.

Sagen sluttet.

Retten hævet kl. 15.05.

Dommer 1